Krvavica

Krvavica je naziv za kuhanu kobasicu napravljenu od krvi, iznutrica i ostalih dodataka. Krvavica prema propisima smije da sadrži do 20% krvi, iznutrice, svinjsko i goveđe meso, masno tkivo, čvarke do 10%, kožice do 15%, bujon, te do 20% hljeba, ječmene kaše, prosa, heljde ili kukuruznog brašna, te do 2% obranog mlijeka u prahu ili Na-kazeinata ili drugog emulgatora. Nadjev se puni u svinjska tanka ili debela crijeva, odnosno umjetne ovitke. Uz mogućnost iskorištenja inače manje vrijednih dijelova zaklanih životinja, moguće je upotrijebiti i različite dodatke ovisno o navikama potrošača.http://hrcak.srce.hr/file/34820

Krvavice su kobasice koje se prave širom svijeta i nose različite nazive u zavisnosti od mjesta proizvodnje. Neki od naziva za ovu kobasicu su slijedeći: blodpølse (Norveška i Danska), boudin noir (Francuska), tongeworst (Holandija), zwarte pens ili beuling (Belgija), blóðmör (Island), morcela i chouriço de sangue (Portugal), morcilla (Španija i Južna Amerika), krvavica (Bosna i Hercegovina, Bugarska, Hrvatska, Srbija, Slovenija), sângerete (Rumunija), prieta (Čile), rellena ili moronga (Meksiko), dồi (Vijetnam), ragati (Nepal), kaszanka (Poljska), i dr.

 Reference 

 Vanjski linkovi 


Kategorija:Mesne prerađevine
Kategorija:Tradicionalna austrijska hrana